Document ID: 32014D0745

KOMISSION TÄYTÄNTÖÖNPANOPÄÄTÖS,
annettu 28 päivänä maaliskuuta 2014,
päätöksen 98/536/EY muuttamisesta siltä osin kuin on kyse kansallisten vertailulaboratorioiden luettelosta
(tiedoksiannettu numerolla C(2014) 1920)
(2014/745/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä ja direktiivien 85/358/ETY ja 86/469/ETY sekä päätösten 89/187/ETY ja 91/664/ETY kumoamisesta 29 päivänä huhtikuuta 1996 annetun neuvoston direktiivin 96/23/EY (1) ja erityisesti sen 14 artiklan 1 kohdan kolmannen alakohdan,
sekä katsoo seuraavaa:
(1)
Direktiivissä 96/23/EY vahvistetaan tarkastusmenettelyt, jotka koskevat sen liitteessä I tarkoitettuja aineita ja jäämäryhmiä.
(2)
Direktiivin 96/23/EY 14 artiklan 1 kohdan mukaisesti jokaisen jäsenvaltion on nimettävä ainakin yksi kansallinen vertailulaboratorio, joka vastaa tietyistä kyseisessä direktiivissä säädetyistä tehtävistä. Samassa artiklassa säädetään myös, että komissio laatii luettelon edellä tarkoitetuista jäsenvaltioiden nimeämistä vertailulaboratorioista.
(3)
Jäämiä tutkivien kansallisten vertailulaboratorioiden luettelo on tällä hetkellä komission päätöksen 98/536/EY (2) liitteenä.
(4)
Jotkin jäsenvaltiot ovat nimenneet lisää kansallisia vertailulaboratorioita tai vaihtaneet nimetyn laboratorion toiseen laboratorioon. Lisäksi joidenkin päätöksen 98/536/EY liitteessä lueteltujen laboratorioiden yhteystiedot ja tutkittavat jäämäryhmät ovat muuttuneet. Unionin lainsäädännön selkeyden ja yhdenmukaisuuden vuoksi on aiheellista saattaa kyseisen päätöksen liitteessä vahvistettu kansallisten vertailulaboratorioiden luettelo ajan tasalle.
(5)
Päätöstä 98/536/EY olisi sen vuoksi muutettava.
(6)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Korvataan päätöksen 98/536/EY liite tämän päätöksen liitteellä.
2 artikla
Tämä päätös on osoitettu kaikille jäsenvaltioille.
Tehty Brysselissä 28 päivänä maaliskuuta 2014.

Labels: 7
20
17
6